**PIEGĀDES LĪGUMS Nr.181**

Par apkures katla AK 800 (800 kW) piegādi Viļakas novada domei

Viļakā 06.12.2018.

**Viļakas novada dome**,adrese Abrenes iela 26, Viļaka, Viļakas novads, LV-4583, Reģ.Nr.90009115618, tās izpilddirektores **XXXXX** personā, kura rīkojas pamatojoties uz likumu “Par pašvaldībām” un novada pašvaldības nolikumu (turpmāk – Pasūtītājs), no vienas puses, un

**Sabiedrība ar ierobežotu atbildību „RPL Montāža”**, adrese Baložu iela 11-32, Tukums, LV-3101, Reģ.Nr.40103808989, tās valdes locekļa **XXXXX** personā, kurš darbojas uz Statūtu pamata (turpmāk – Piegādātājs), no otras puses,

abi kopā un katrs atsevišķi (turpmāk – Līdzēji), pamatojoties uz Viļakas novada domes Iepirkumu komisijas Publisko iepirkumu likuma 9.panta kārtībā organizētā iepirkuma „Apkures katla (800 kW) piegāde” (ID.Nr.VND 2018/39 MI) rezultātiem un Sabiedrības ar ierobežotu atbildību „RPL Montāža” iesniegto piedāvājumu, noslēdz šādu piegādes līgumu (turpmāk – Līgums):

**1. Līguma priekšmets**

1.1. Piegādātājs, saskaņā ar Pasūtītāja prasībām un atbilstoši iesniegtajam piedāvājumam (skat. *Pielikumu*), piegādā Sporta ielā 4A ielā, Viļakā, vienu jaunu apkures katlu AK 800 (turpmāk – Prece).

**2. Līguma cena un norēķinu kārtība**

2.1. Līguma kopējā summa sastāda **EUR 13 794.00 (trīspadsmit tūkstoši septiņi simti deviņdesmit četri *euro*, 0 centi)**, kurā ietilpst pamatsumma –EUR 11 400.00 (vienpadsmit tūkstoši četri simti *euro*, 0 centi) un PVN 21% – EUR 2394.00 (divi tūkstoši trīs simti deviņdesmit četri *euro*, 0 centi).

2.2. Piegādātājs ir tiesīgs prasīt avansa iemaksu, kas nepārsniedz 20% no līgumcenas ar PVN jeb EUR 2758.00. Avanss tiek izmaksāts **20 (divdesmit) kalendāro dienu** laikā pēc rēķina izrakstīšanas.

2.3. Atlikusī summa tiek izmaksāta **15 (piecpadsmit) kalendāro dienu** laikā pēc līgumsaistību izpildes un pieņemšanas – nodošanas akta parakstīšanas.

2.4. Piegādātājs līgumsummā ir iekļāvis visas Līguma izpildei obligātās un nepieciešamās izmaksas.

2.5. Līdzēji nav tiesīgi līgumcenu grozīt.

**3. Līguma izpildes termiņš**

3.1. Līguma izpildes termiņš – **līdz 05.02.2019.**

3.2. Līguma izpildes termiņu Līdzēji nevar grozīt.

**4.** **Pasūtītāja saistības**

4.1. Pasūtītājatiesības:

4.1.1. pārbaudīt Preces atbilstību visām Pasūtītāja tehniskajā specifikācijā norādītajām prasībām;

4.1.2. pārbaudīt PiegādātājaPreces dokumentācijas pilnīgumu un derīgumu, ražotāja garantijas nosacījumus;

4.1.3. pirms Preces nodošanas, ja Precei konstatētas nepilnības, sastādīt Aktu, kurā norādītas konstatētās nepilnības un termiņš to novēršanai;

4.1.4. nepieņemt Preci*,* ja tā neatbilst Līguma noteikumiem;

4.1.5. pieprasīt informāciju par Līguma izpildes gaitu;

4.1.6. ja Piegādātājs neveic savlaicīgu Līguma izpildi, Pasūtītājs ir tiesīgs aprēķināt līgumsodu 0.2% apmērā no līgumcenas (bez PVN) par katru nokavēto dienu, bet kopumā ne vairāk kā 10% no līgumcenas (bez PVN);

4.1.7. par Līgumsaistību neizpildi vispār, Pasūtītājs ir tiesīgs Piegādātājam aprēķināt līgumsodu EUR 1000.00 apmērā;

4.1.8. citas tiesības, kas izriet no attiecīgajiem normatīvajiem aktiem vai Līguma.

4.2. Pasūtītājipienākumi:

4.2.1. pieņemt Līguma izpildi, ja viss ir veikts saskaņā ar Līguma nosacījumiem;

4.2.2. norēķināties ar Piegādātāju, atbilstoši Līguma nosacījumiem;

4.2.3. citi pienākumi, kas izriet no attiecīgajiem normatīvajiem aktiem vai Līguma.

**5.** **Piegādātāja saistības**

5.1. Piegādātājatiesības:

5.1.1. saņemt samaksu par Līgumsaistību pilnīgu izpildi, saskaņā ar Līguma nosacījumiem;

5.1.2. ja samaksa par pilnīgu Līgumsaistību izpildi netiek veikta Līguma 2.3.punktā noteiktajā termiņā, Piegādātājs ir tiesīgs prasīt kavējuma procentus – 0.2% apmērā no laikā nesamaksātās summas (bez PVN) par katru nokavēto dienu, bet kopumā ne vairāk kā 10% no neapmaksātā rēķina summas (bez PVN);

5.1.3. citas tiesības, kas izriet no attiecīgajiem normatīvajiem aktiem vai Līguma.

5.2. Piegādātāja pienākumi:

5.2.1. veikt savlaicīgu un kvalitatīvu Līgumsaistību izpildi;

5.2.2. pildīt garantijas saistības saskaņā ar Līguma 6.punktu;

5.2.3. pēc Pasūtītāja pieprasījuma, sniegt tam visu nepieciešamo informāciju par Līguma izpildes gaitu;

5.2.4. savlaicīgi brīdināt Pasūtītāju par Līgumsaistību izpildes kavējumiem/traucējumiem, lai rastu kopīgus risinājumus;

5.2.5. brīdināt Pasūtītāju, ja Līguma izpildes gaitā radušies apstākļi, kas var būt bīstami cilvēku veselībai, dzīvībai, īpašumam vai apkārtējai videi, un veikt visus nepieciešamos pasākumus to novēršanai;

5.2.6. iepazīstināt Pasūtītājuar patiesu un pilnīgu informāciju par Preces ražotāja garantijas noteikumiem un tehniskās ekspluatācijas noteikumiem;

5.2.7. citi pienākumi, kas izriet no attiecīgajiem normatīvajiem aktiem vai Līguma.

**6. Garantijas saistības**

6.1. Piegādātās Preces **garantijas laiks** **36 (trīsdesmit seši) mēneši** no pieņemšanas – nodošanas akta parakstīšanas dienas.

6.2. Garantija nav spēkā, ja Preces defekti vai tās darbības neatbilstība radusies nepareizas ekspluatācijas, kā arī ļaunprātīgas vai neuzmanīgas rīcības rezultātā.

6.3. Ja Pasūtītājs garantijas termiņa laikā konstatē Preces defektus, tiek sastādīts akts, kuru paraksta abi Līdzēji, un Piegādātājam ir pienākums 10 (desmit) darba dienu laikā konstatētos trūkumus bez maksas novērst.

6.4. Gadījumā, ja Izpildītājs nav novērsis uz garantiju attiecināmos defektus, trūkumus vai neatbilstības Līgumā noteiktajā termiņā vai citā Līdzēju rakstiski saskaņotā termiņā, Pasūtītājs ir tiesīgs garantijas remontu vai nomaiņu veikt patstāvīgi vai pieaicinot trešās personas. Piegādātājam šādā gadījumā ir pienākums atlīdzināt Pasūtītājam visus šajā sakarā radušos zaudējumus.

6.5. Ja Līdzējiem ir domstarpības par Preces kvalitāti, tiek veikta neatkarīgā ekspertīze, kuras slēdziens ir saistošs abiem Līdzējiem. Gadījumā, ja tiek pieaicināti neatkarīgie eksperti, Līdzēju pārstāvju klātbūtne pie ekspertīzes ir obligāta. Visus izdevumus, kas saistīti ar neatkarīgo ekspertīzi, sedz tas Līdzējs, uz kura vainu norāda eksperta slēdziens.

**7. Izmaiņas līgumā, tā darbības izbeigšana**

7.1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.

7.2. Par Līguma būtiskām izmaiņām, kas maina Līguma cenu, līgumsoda vai kavējuma procentu apmēru, samaksas kārtību vai Līguma izpildes termiņus, Līdzēji vienojas tikai pamatojoties uz Līguma noteikumiem.

7.3. Līdzēji ir tiesīgi vienpusēji atkāpties no Līguma, brīdinot par to 5 (piecas) kalendārās dienas iepriekš, ja kāds no Līdzējiem ilgstoši nepilda (vairāk kā 30 kalendārās dienas) vai atkārtoti (vairāk kā vienu reizi) pārkāpj Līguma noteikumus.

7.4. Pasūtītājs, saskaņā ar Starptautisko un Latvijas Republikas nacionālo sankciju likuma 11.1 panta trešo daļu, ir tiesīgas vienpusēji atkāpties no Līguma pirms termiņa, brīdinot par to vismaz 5 (piecas) kalendārās dienas iepriekš.

**8. Strīdu risināšanas kārtība**

8.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

**9. Citi noteikumi**

9.1. Līgums stājas spēkā ar tā abpusēju parakstīšanas dienu, un ir spēkā līdz Līdzēju saistību pilnīgai izpildei.

9.2. Visos citos jautājumos, ko neregulē Līguma noteikumi, Līdzēji vadās pēc Latvijas Republikas spēkā esošās likumdošanas.

9.3. Līgums ar pielikumu sastādīts 2 (divos) eksemplāros ar vienādu juridisko spēku, no kuriem viens glabājas pie Pasūtītāja, bet otrs – pie Piegādātāja.

**10. Līdzēju rekvizīti un paraksti**

|  |  |
| --- | --- |
| **Pasūtītājs:** | **PIEGĀDĀTĀJS:** |
| **Viļakas novada dome** | **Sabiedrība ar ierobežotu atbildību „RPL Montāža”** |
| Abrenes iela 26, Viļaka, Viļakas novads,  LV-4583 | Baložu iela 11-32, Tukums, LV-3101 |
| Reģ.Nr.90009115618 | Reģ.Nr.40103808989 |
| Banka: Valsts Kase | Banka: AS “Swedbank” |
| Kods: TRELLV22 | Kods: HABALV22 |
| Konta Nr.: LV92TREL9807330381600 | Konta Nr.: LV90HABA0551038988657 |
| \_\_\_\_\_\_\_\_\_\_\_\_\_\_\_\_\_\_\_\_ /XXXXX/  z.v. | \_\_\_\_\_\_\_\_\_\_\_\_\_\_\_\_\_\_\_\_\_\_ /XXXXX/  z.v. |